
5. Zaključci sa 5. elektroničke sjednica Školskog odbora Ugostiteljske škole Opatija održane 10. srpnja 2025. godine. 

DNEVNI RED

Financijski izvještaj Ugostiteljske škole Opatija za razdoblje od 1.1.2025. do 30.6.2025. godine.
Prijedlog polugodišnjeg Izvještaja o izvršenju financijskog plana za razdoblje od 1.1.2025. do 30.6.2025. godine
Odluka o prvoj korekciji financijskog rezultata za 2024. godinu.
Pravilnik o provedbi postupaka jednostavne nabave Ugostiteljske škole Opatija.
Procjena postojećeg stanja i analiza rizika te Plan sigurnosti Ugostiteljske škole Opatija.  


Točka 1.
Temeljem Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17 i 68/18, 98/19, 64/20, 151/22, 155/23,156/23) i članku 82. Statuta Ugostiteljske škole Opatija, Školski odbor Ugostiteljske škole Opatija na elektroničkoj sjednici održanoj 10. srpnja 2025. godine, jednoglasno donosi slijedeću

O D L U K U
I
Usvaja se Financijski izvještaj Ugostiteljske škole Opatija za razdoblje od 1.1.2025. – 30.6.2025. godine (dalje u tekstu: Financijski izvještaj).
II
Financijski izvještaj objavit će se na web stranicama Škole.
III
Financijski izvještaj nalazi se u privitku ove Odluke i čini njen sastavni dio.


Točka 2.
Temeljem Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17 i 68/18, 98/19, 64/20, 151/22, 155/23, 156/23) i članku 82. Statuta Ugostiteljske škole Opatija, Školski odbor Ugostiteljske škole Opatija na elektroničkoj sjednici održanoj 10. srpnja 2025. godine, jednoglasno donosi slijedeću
O D L U K U

I
Usvaja se Prijedlog polugodišnjeg Izvještaja o izvršenju financijskog plana za razdoblje od 1.1.2025. do 30.06.2025. godine (dalje u tekstu: Prijedlog polugodišnjeg Izvještaja).
II
Prijedlog polugodišnjeg Izvještaja objavit će se na web stranicama Škole.
III
Prijedlog polugodišnjeg Izvještaja nalazi se u privitku ove Odluke i čini njen sastavni dio.

Točka 3.

Temeljem članka 82. stavka 2. Pravilnika o proračunskom računovodstvu i Računskom planu (Nar. nov. br. 124/14, 115/15, 87/16, 3/18, 126/19, 108/20, 144/21 i 158/23) Ugostiteljske škole Opatija Školski odbor na elektroničkoj sjednici održanoj 10.7.2025. godine donosi

ODLUKU O PRVOJ KOREKCIJI FINANCIJSKOG REZULTATA ZA 2024. GODINU

Članak 1.
Za doznačena sredstva po Zahtjevu za nadoknadom sredstava za EU projekt MREŽA KOM5ENTNOSTI (K 550214), a za rashode za nabavu nefinancijske imovine financirane u 2023. godini iz izvora Prenesena sredstva- opći prihodi i primici- ugovorne obveze (1812) korigira se rezultat poslovanja za 2024. godinu kako slijedi:

MREŽA KOM5ENTNOSTI- EU projekt
1. Za izvor 1812 (Prenesena sredstva- opći prihodi i primici-ugovorne obveze)
· Povećava se višak prihoda poslovanja (92211) na izvoru 1812 u iznosu od 167.251,08 € 
Doznačenom EU refundacijom nastala je obveza za povrat sredstava u proračun Primorsko-goranske županije u visini priznatih troškova na teret viška prihoda iz izvora 1812 u iznosu od 167.251,08 €.
2. Za izvor financiranja 521 (Pomoći-proračunski korisnici)
· Povećava se manjak prihoda poslovanja (92221) na izvoru 521 u iznosu od 18.531,44 € 
3. Za izvor financiranja 525 (Pomoći za provođenje EU projekata-proračunski korisnici)
· Povećava se manjak prihoda poslovanja (92221) na izvoru 525 u iznosu od 148.719,64 € 
4. Doznakom sredstava na IBAN Škole, nastali su uvjeti priznavanja prihoda iz izvora Pomoći (636) i izvora Pomoći EU (638) čime se pokriva manjak prihoda za nastale rashode u prethodnom razdoblju (2023.) na izvoru 521 i 525.
Članak 2.
Ovlašćuje se ravnateljica da za doznačena sredstva izvrši povrat sredstava u Proračun Primorsko-goranske županije u iznosu od 167.251,08 €.
Članak 3.
Odluka stupa na snagu danom donošenja.


Točka 4.
Na temelju članka 15. stavak 2. Zakona o javnoj nabavi („Narodne novine“, broj 120/16, 114/22), Upute o postupanju u nabavi roba, radova ili usluga, donesene od strane Župana Primorsko-goranske županije, KLASA: 024-01/23-01/13; URBROJ: 2170-01-01/6-23-5 od 3. travnja 2023. godine i članka 82. Statuta Ugostiteljske škole Opatija, Školski odbor Ugostiteljske škole Opatija, na prijedlog ravnateljice, na elektroničkoj sjednici održanoj dana 10. srpnja 2025. godine, donosi 

O D L U K U
I
Usvaja se Pravilnik o provedbi postupaka jednostavne nabave Ugostiteljske škole Opatija; Klasa: 007-04/25-02/9, Urbroj: 2156-16/01-25-05 od 10. srpnja 2025. godine (u daljnjem tekstu Pravilnik).
II
Pravilnik stupa na snagu osmog dana od dana objave na oglasnoj ploči Škole te se objavljuje na mrežnoj stranici škole.
III
Stupanjem na snagu Pravilnika stavlja se izvan snage Pravilnik o provedbi postupaka jednostavne nabave roba, radova i usluga KLASA: 007-04/23-02/13, URBROJ: 2156-16/01-23-02 od 31. svibnja 2023. godine te I. Izmjene. 


Točka 5.

Na temelju članka 82. Statuta Ugostiteljske škole Opatija, Školski odbor Ugostiteljske škole Opatija, na prijedlog ravnateljice, na elektroničkoj sjednici održanoj dana 10. srpnja 2025. godine, donosi 
O D L U K U
I
Usvaja se Procjena postojećeg stanja i analiza rizika te Plan sigurnosti Ugostiteljske škole Opatija sukladno Protokolu o kontroli ulaska i izlaska u školskim ustanovama od 2. siječnja 2025. godine donesenom od strane Ministrastva znanosti, obrazovanje i mladih.
